
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti,  05.09.2001

Nr. 385

RAPORT

asupra  proiectului de Lege privind aprobarea Ordonanţei de urgenţă a Guvernului 

nr.99/2001 pentru modificarea Legii nr.82/1992 privind rezervele de stat, republicată


În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă, cu dezbaterea în fond a proiectului de Lege privind aprobarea Ordonanţei de urgenţă a Guvernului nr.99/2001 pentru modificarea Legii nr.82/1992 privind rezervele de stat, republicată, trimis cu adresa nr.385 din 27 august 2001, înregistrată sub nr.914/XVIII/11 din 27 august 2001. 



Cu avizul nr.618 din 28 iunie 2001, Consiliul Legislativ a avizat favorabil proiectul ordonanţei de urgenţă, care face obiectul prezentului proiect de lege. 

Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege, în şedinţa din 5 septembrie 2001,  în prezenţa reprezentanţilor Administraţiei Naţionale a Rezervelor de Stat.

În timpul dezbaterilor au fost formulate şi prezentate oral amendamente asupra unor articole din ordonanţa de urgenţă supusă aprobării.

La discutarea acestor articole, au luat cuvântul pentru a-şi exprima punctele de vedere, autorii amendamentelor, ceilalţi membrii ai comisiei şi reprezentanţii Administraţiei Naţionale a Rezervelor de Stat.



După dezbateri, s-a hotărât, cu majoritate de voturi, ca proiectul de Lege privind aprobarea Ordonanţei de urgenţă a Guvernului nr.99/2001 pentru modificarea Legii nr.82/1992 privind rezervele de stat, republicată,  să fie supus spre dezbatere  şi adoptare plenului Camerei Deputaţilor, cu următorul amendament admis şi însuşit de membrii comisiei:

Nr.

crt.
Articolul

(text iniţial)
Amendamentul propus 

şi autorul acestuia
Motivare

0.
1.
2.
3.

1.
Articol unic. – Se aprobă Ordonanţa de urgenţă a Guvernului nr.99/2001 pentru modificarea Legii nr.82/1992 privind rezervele de stat, republicată.

Text din Ordonanţa de urgenţă a Guvernului nr.99/2001.

    1. Articolul 9 va avea următorul cuprins:

“Art.9 – Diminuarea fără aprobare legală a cantităţilor de produse rezervă de stat, încredinţate spre păstrare agenţilor economici, constituie infracţiune şi se pedepseşte cu închisoare de la 4 la 18 ani”.
Articol unic. – Se aprobă Ordonanţa de urgenţă a Guvernului nr.99/2001 pentru modificarea Legii nr.82/1992 privind rezervele de stat, republicată, publicată în Monitorul Oficial al României, Partea I, nr.350 din 29 iunie 2001, cu următoarea modificare:
  1. Articolul 9 va avea următorul cuprins:

“Art.9 – Diminuarea, sub orice formă,  fără aprobare legală a cantităţilor de produse rezervă de stat, încredinţate spre păstrare agenţilor economici, constituie infracţiune şi se pedepseşte cu închisoare de la 4 la 18 ani, în măsura în care nu constituie o infracţiune mai gravă”.

D-nii deputaţi Vasile Moiş, Cornel Bădoiu şi Comisia juridică, de disciplină şi imunităţi.
    Pentru respectarea normelor de tehnică legislativă.

    Introducerea sintagmei “sub orice formă”, este necesară pentru rigoare juridică.
    Completarea din finalul textului este justificată,  întrucât încriminarea  unor fapte prin legi speciale nu exclude aplicarea prevederilor Codului penal atunci când gravitatea faptei impune o altă încadrare juridică.


În raport  de obiectul  şi conţinutul său, proiectul de lege face parte din categoria legilor organice.





    p.PREŞEDINTE,                                                    SECRETAR, 
                                       Florina Ruxandra Jipa                                            Carmen Dumitriu

